ระเบียบศาลรัฐธรรมนูญว่าด้วยการเบิกจ่ายค่าตอบแทนคณะกรรมการพ.ศ. 2558-------------------------------------------- ด้วยได้มีพระราชกฤษฎีกาเบี้ยประชุมกรรมการ พ.ศ. 2547 และหนังสือกระทรวงการคลัง ที่ กค 0406.4/ว. 132 ลงวันที่ 25 พฤศจิกายน 2556 กําหนดหลักเกณฑ์การเบิกจ่ายค่าตอบแทนคณะกรรมการ ประกอบกับระเบียบศาลรัฐธรรมนูญว่าด้วยหลักเกณฑ์และวิธีการจ่ายเบี้ยประชุมกรรมการและอนุกรรมการ พ.ศ. 2557 ไม่ครอบคลุมถึงข้าราชการหรือลูกจ้างสํานักงานศาลรัฐธรรมนูญซึ่งได้รับการแต่งตั้งจากเลขาธิการสํานักงานศาลรัฐธรรมนูญ เพื่อให้การปฏิบัติหน้าที่เป็นไปอย่างเหมาะสม และมีประสิทธิภาพ จึงสมควรให้มีระเบียบศาลรัฐธรรมนูญว่าด้วยการเบิกจ่ายค่าตอบแทนคณะกรรมการ อาศัยอํานาจตามพระราชบัญญัติสํานักงานศาลรัฐธรรมนูญ พ.ศ. 2542 มาตรา 4 และมาตรา 6 คณะตุลาการศาลรัฐธรรมนูญจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบศาลรัฐธรรมนูญว่าด้วยการเบิกจ่ายค่าตอบแทนคณะกรรมการ พ.ศ. 2558"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ "คณะกรรมการ" หมายความว่า ประธานกรรมการและกรรมการซึ่งได้รับการแต่งตั้งโดยเลขาธิการสํานักงานศาลรัฐธรรมนูญ "ประธานกรรมการ" หมายความว่า ประธานกรรมการในคณะกรรมการซึ่งได้รับการแต่งตั้งโดยเลขาธิการสํานักงานศาลรัฐธรรมนูญ "กรรมการ" หมายความว่า กรรมการในคณะกรรมการซึ่งได้รับการแต่งตั้งโดยเลขาธิการสํานักงานศาลรัฐธรรมนูญข้อ ๔ ประธานกรรมการ หรือกรรมการในคณะกรรมการที่มีสิทธิได้รับค่าตอบแทนตามระเบียบนี้ มีดังต่อไปนี้ (1) คณะกรรมการตามระเบียบสํานักนายกรัฐมนตรีว่าด้วยการพัสดุ พ.ศ. 2535 และที่แก้ไขเพิ่มเติม (1.1) คณะกรรมการเปิดซองสอบราคา (1.2) คณะกรรมการรับและเปิดซองประกวดราคา (1.3) คณะกรรมการพิจารณาผลการประกวดราคา (1.4) คณะกรรมการจัดซื้อโดยวิธีพิเศษ (1.5) คณะกรรมการจัดจ้างโดยวิธีพิเศษ (1.6) คณะกรรมการตรวจรับพัสดุ ยกเว้นคณะกรรมการตรวจรับพัสดุโดยวิธีตกลงราคา (1.7) คณะกรรมการตรวจการจ้าง (1.8) คณะกรรมการดําเนินการจ้างที่ปรึกษาโดยวิธีตกลง (1.9) คณะกรรมการดําเนินการจ้างที่ปรึกษาโดยวิธีคัดเลือก (1.10) คณะกรรมการดําเนินการจ้างออกแบบและควบคุมงานโดยวิธีตกลง (1.11) คณะกรรมการรับซองเสนองาน (การจ้างโดยวิธีคัดเลือก) (1.12) คณะกรรมการดําเนินการจ้างโดยวิธีคัดเลือก (1.13) คณะกรรมการรับซองเสนองาน (การจ้างโดยวิธีคัดเลือกแบบจํากัดข้อกําหนด) (1.14) คณะกรรมการดําเนินการจ้างโดยวิธีคัดเลือกแบบจํากัดข้อกําหนด (1.15) คณะกรรมการตรวจสอบและตรวจนับพัสดุประจําปี (1.16) คณะกรรมการจําหน่ายพัสดุ (2) คณะกรรมการตามระเบียบสํานักนายกรัฐมนตรีว่าด้วยการพัสดุด้วยวิธีการทางอิเล็กทรอนิกส์ พ.ศ. 2549 (2.1) คณะกรรมการกําหนดร่างขอบเขตของงาน (Terms of Reference : TOR)และร่างเอกสารการประกวดราคา (2.2) คณะกรรมการประกวดราคาตามโครงการ (3) คณะกรรมการกําหนดราคากลางตามมติคณะรัฐมนตรี เรื่อง หลักเกณฑ์การคํานวณราคากลางงานก่อสร้างของทางราชการ (4) คณะกรรมการสอบข้อเท็จจริงความรับผิดทางละเมิดตามระเบียบสํานักนายกรัฐมนตรีว่าด้วยหลักเกณฑ์การปฏิบัติเกี่ยวกับความรับผิดทางละเมิดของเจ้าหน้าที่ พ.ศ. 2539 (5) คณะกรรมการจัดหาประกันสุขภาพตามระเบียบศาลรัฐธรรมนูญ (6) คณะกรรมการสอบสวนข้อเท็จจริง และคณะกรรมการสอบสวนวินัยอย่างไม่ร้ายแรงตามพระราชบัญญัติระเบียบข้าราชการพลเรือน พ.ศ. 2551 (7) คณะกรรมการที่เกี่ยวกับการพัสดุอื่น ทั้งนี้ ตามที่เลขาธิการสํานักงานศาลรัฐธรรมนูญกําหนดข้อ ๕ การประชุมคณะกรรมการที่มีสิทธิได้รับค่าตอบแทนตามระเบียบนี้ จะต้องมีผู้เข้าประชุมไม่น้อยกว่ากึ่งหนึ่งของคณะกรรมการนั้น จึงจะเป็นองค์ประชุมข้อ ๖ ให้ประธานกรรมการและกรรมการได้รับค่าตอบแทนเป็นรายครั้งสําหรับการประชุมตามอัตราและไม่เกินจํานวนครั้งตามบัญชีท้ายระเบียบนี้ข้อ ๗ ประธานกรรมการและกรรมการผู้ใดเป็นผู้ดํารงตําแหน่งซึ่งตามแบบบรรยายลักษณะงานกําหนดให้มีหน้าที่เกี่ยวกับการพัสดุ หรือความรับผิดทางละเมิดของเจ้าหน้าที่ในหน่วยงาน หรือกรณีที่แบบบรรยายลักษณะงานมิได้กําหนดไว้ชัดแจ้งแต่ได้รับมอบหมายให้ปฏิบัติหน้าที่ประจําเกี่ยวกับเรื่องดังกล่าวถือเป็นการปฏิบัติงานปกติประจําที่อยู่ในความรับผิดชอบโดยตรงของประธานกรรมการ หรือกรรมการผู้นั้นมิให้มีสิทธิได้รับค่าตอบแทนคณะกรรมการข้อ ๘ หลักฐานการจ่ายค่าตอบแทนให้เป็นไปตามแบบท้ายระเบียบนี้ข้อ ๙ ให้เลขาธิการสํานักงานศาลรัฐธรรมนูญเป็นผู้รักษาการตามระเบียบนี้ และให้มีอํานาจออกประกาศหลักเกณฑ์ และวิธีการเพื่อประโยชน์ในการปฏิบัติตามระเบียบนี้ข้อ ๑๐ ให้ประธานศาลรัฐธรรมนูญมีอํานาจตีความหรือวินิจฉัยปัญหาเกี่ยวกับการปฏิบัติตามระเบียบนี้ผู้มีอํานาจลงนาม - ประกาศ ณ วันที่ 6 กุมภาพันธ์ พ.ศ. 2558 นุรักษ์ มาประณีต ประธานศาลรัฐธรรมนูญ